Sygehus

Denne side handler om humane (menneskerelaterede) sygehuse. For artiklen om veterinære (dyrerelaterede) sygehuse, se Dyrehospital. Et sygehus eller hospital er et sted, hvor patienter bliver undersøgt, behandlet og plejet samt genoptrænet af en række af faggrupper, der bl.a. omfatter læger, sygeplejersker ergoterapeuter og fysioterapeuter. Derudover varetages der også fødsler på et sygehus. Sygehusenes funktioner foregår på/i operationsstuer, sengeafdelinger, ambulatorier, skadestuer, genoptræningsenheder, sygehusapoteker m.fl. I Danmark er sygehusene overvejende underlagt regionerne, men der er også flere privathospitaler, der fx varetager operationer og behandling. En lang række mindre sygehuse er blevet nedlagt eller sammenlagt i større hospitalsenheder efter regionernes overtagelse af sygehusområdet. Det betyder blandt andet, at der er højt specialiserede hospitaler med lands- eller landsdelsfunktion. I nogle tilfælde er de nært knyttet til et universitet og kan dermed betegnes universitetshospitaler. En særstilling indtages af Rigshospitalet. Historisk Tidligere var hospital betegnelsen for en fattiggård/et fattighus eller en "mild" stiftelse. (H.C. Andersens fortæller om de gamle koner i Odense Hospital i hans barndom). Det er formentlig baggrunden for, at mange hospitaler uden for København tidligere er blevet kaldt "sygehuse". Sygehuse henholdsvis hospitaler fik tidligere navn efter et sted eller den administrative enhed, de var underlagt: Amtssygehuset i Herlev, Århus Kommunehospital osv. I juni 2011 blev Esbønderup Sygehus - på daværende tidspunkt Danmarks ældste eksisterende sygehus (fra 1755) - lukket efter 256 år. Københavner-hospitalet Frederiks Hospital blev indviet i 1757. Sygehus-og hospitalsenheder i Danmark Nedenfor følger en oplistning af sygehus- og hospitalsenheder i de respektive regioner. Region Hovedstaden I Region Hovedstaden er der følgende enheder: Amager Hospital Bispebjerg Hospital Bornholms Hospital Frederiksberg Hospital Gentofte Hospital Herlev Hospital Hvidovre Hospital Nordsjællands Hospital – Hillerød og Frederikssund Nordsjællands Hospital – Sundhedshuset Helsingør Rigshospitalet – Blegdamsvej og Glostrup Steno Diabetes Center Copenhagen Fra 1. januar 2026 har psykiatrien ligget på hospitalerne. Region Sjælland Region Sjælland omfatter følgende enheder: Holbæk Sygehus Midt- og Vestsjællands Hospital Sjællands Universitetshospital i Køge og Roskilde Sjællands Universitetshospital, Nykøbing F. Psykiatrien er en del af Midt- og Vestsjællands Hospital. Region Østdanmark Fra 1. januar 2027 lægges Region Hovedstaden og Region Sjælland sammen til Region Østdanmark. Region Syddanmark Region Syddanmark har fem sygehusenheder og en friklinik: Esbjerg og Grindsted Sygehus Sygehus Sønderjylland Sygehus Lillebælt Odense Universitetshospital / Svendborg Psykiatri Friklinikken Region Midtjylland I Region Midtjylland er der seks hospitalsenheder: Aarhus Universitetshospital Regionshospitalet Gødstrup Regionshospitalet Horsens Regionshospitalet Randers Hospitalsenhed Midt Præhospitalet Psykiatrien er fra 1. januar 2026 blevet integreret med akuthospitalerne i Region Midtjylland. Region Nordjylland I Region Nordjylland er der to hospitalsenheder: Aalborg Universitetshospital Regionshospital Nordjylland Fra 1. januar 2026 er Psykiatrien og Aalborg Universitetshospital integreret. Sygehuspersonale Her følger en (ikke fyldestgørende) liste over en række stillingsbetegnelser for sygehus-/hospitalsansatte. De er oplistet i alfabetisk orden i tre kategorier: Læger, sygeplejersker henholdsvis andre faggrupper. Læger: Afdelingslæge Ledende overlæge Overlæge 1. reservelæge Reservelæge Sygeplejersker: Afdelingssygeplejerske Akutsygeplejerske Anæstesisygeplejerske Hygiejnesygeplejerske Intensivsygeplejerske Operationssygeplejerske Oversygeplejerske Andre faggrupper: Audiologiassistent Bioanalytiker Ergoterapeut Ernæringsassistent Fysioterapeut Hospitalsmedhjælper IT-konsulent Jordemoder Kiropraktor (Klinisk Biomekanik) Klinisk diætist Klinisk farmaceut Klinisk farmakonom Klinisk kemiker Kostkonsulent Laborant Logopæd også kendt som talepædagog Lægemiddelkyndig Lægesekretær Neurofysiologiassistent Neuropsykolog Portør Psykolog Radiograf Servicemedarbejder Social- og sundhedsassistent Social- og sundhedshjælper Socialrådgiver Sundhedsplejerske Sygehjælper Sygehusapoteker Sygehusfarmaceut Sygehusfarmakonom Sygeplejer Systemadministrator Tekniker Teknikerassistent Økonoma Referencer Eksterne henvisninger "Hospitaler i Region Hovedstaden". www.regionh.dk. Region Hovedstaden. Hentet 15. juni 2017. John T. Lauridsen (anmeldelse af): "Signild Vallgårda: Sygehuse og sygehuspolitik i Danmark. Et bidrag til det specialiserede sygehusvæsens historie 1930-1987. Jurist og Økonomforbundets Forlag 1992, 399 s." (Historisk Tidsskrift, 16. række, Bind 6; 1997)